DA Den Europæiske Unions Tidende L 173/13

KOMMISSIONENS AFGØRELSE

af 30. juni 2011

om den samlede mængde kvoter på EU-plan omhandlet i artikel 3e, stk. 3, litra a)-d), i Europa-Parlamentets og Rådets direktiv 2003/87/EF om en ordning for handel med kvoter for drivhusgasemissioner i Fællesskabet

(EØS-relevant tekst)

(2011/389/EU)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (1), særlig artikel 3e, stk. 3, litra a)-d), og

ud fra følgende betragtninger:

(1) Ifølge artikel 3e, stk. 3, litra a)-d), i direktiv 2003/87/EF skal Kommissionen vedtage en afgørelse inden begyndelsen af hver periode om den samlede mængde kvoter, der skal tildeles, bortauktioneres, placeres i den særlige reserve omhandlet i artikel 3f, stk. 1, i direktiv 2003/87/EF og tildeles gratis til luftfartsoperatører. Disse mængder beregnes ud fra tallet på de historiske luftfartsemissioner, der er fastsat ved Kommissionens afgørelse 2011/149/EU af 7. marts 2011 om historiske luftfartsemissioner i henhold til artikel 3c, stk. 4, i Europa-Parlamentets og Rådets direktiv 2003/87/EF om en ordning for handel med kvoter for drivhusgasemissioner i Fællesskabet (2) til 219 476 343 ton CO2.

(2) Efter tilpasningen heraf ved indarbejdelsen i EØS-aftalen med Det Blandede EØS-udvalgs afgørelse nr. 6/2011 af 1. april 2011 om ændring af bilag XX (Miljø) til EØS-afgørelsen (3) skal der ifølge artikel 3e, stk. 3, i direktiv 2003/87/EF også foretages beregning af den samlede mængde kvoter på EØS-plan af Det Blandede EØS-udvalg, når denne afgørelse indarbejdes i EØS-aftalen.

(3) Ifølge artikel 3e, stk. 3, litra e), og artikel 3f, stk. 5, tredje afsnit, i direktiv 2003/87/EF (indsat ved indarbejdelsen i EØS-aftalen) træffer Kommissionen afgørelse om benchmarkingen på EØS-plan, som skal baseres på de mængder af kvoter på EØS-plan, som er fastsat af Det Blandede EØS-udvalg. Følgelig kan der ikke træffes en afgørelse om benchmarkingen, før mængderne på EØS-plan er blevet fastsat af Det Blandede EØS-udvalg —

VEDTAGET DENNE AFGØRELSE:

Artikel 1

1. Det samlede antal kvoter på EU-plan, der er omhandlet i artikel 3c, stk. 1, i direktiv 2003/87/EF, vedrørende perioden fra den 1. januar 2012 til den 31. december 2012 er på 212 892 053.

2. Det samlede antal kvoter på EU-plan, der er omhandlet i artikel 3c, stk. 2, i direktiv 2003/87/EF, vedrørende hvert år i perioden, der begynder den 1. januar 2013, er på 208 502 526.

Artikel 2

1. Det samlede antal kvoter på EU-plan, der er omhandlet i artikel 3d, stk. 1, i direktiv 2003/87/EF, vedrørende perioden fra den 1. januar 2012 til den 31. december 2012 er på 31 933 808.

2. Det samlede antal kvoter på EU-plan, der er omhandlet i artikel 3d, stk. 2, i direktiv 2003/87/EF, vedrørende hvert år i perioden, der begynder den 1. januar 2013, er på 31 275 379.

Artikel 3

Det samlede antal kvoter på EU-plan, der er omhandlet i artikel 3f, stk. 1, i direktiv 2003/87/EF, vedrørende den særlige reserve er på 50 040 608.

Artikel 4

1. Det samlede antal kvoter på EU-plan, der er omhandlet i artikel 3e, stk. 3, litra d), i direktiv 2003/87/EF, vedrørende perioden fra den 1. januar 2012 til den 31. december 2012 er på 180 958 245.

2. Det samlede antal kvoter på EU-plan, der er omhandlet i artikel 3e, stk. 3, litra d), i direktiv 2003/87/EF, vedrørende hvert år i perioden, der begynder den 1. januar 2013, er på 170 972 071.

Artikel 5

Denne afgørelse træder i kraft på tredjedagen efter offentliggørelsen i Den Europæiske Unions Tidende.

Udfærdiget i Bruxelles, den 30. juni 2011. På Kommissionens vegne José Manuel BARROSO Formand

(1) EUT L 275 af 25.10.2003, s. 32.

(2) EUT L 61 af 8.3.2011, s. 42,

(3) EUT L 93 af 7.4.2011, s. 35.